Το Κόκκινο Μήλο είναι το έπαθλο, Μωάμεθ.
Το πιο γλυκό.
Το πιο ώριμο.
Είναι η καρδιά που χτυπάει στο κέντρο του σύμπαντός μας.
Η γη της επαγγελίας.
Όποιος κατακτήσει την Κωνσταντινούπολη, θα έχει τον κόσμο.
Κοίτα τα τείχη, γιε μου.
Σταμάτησαν κάθε στρατό που προσπάθησε να πάρει την πόλη.
Σταμάτησαν κι εμένα.
Γιατί δεν τα ρίχνουμε;
Δεν υπάρχει όπλο αρκετά δυνατό για να τα ρίξει.
Κάποιοι έχουν αναρωτηθεί αν θα τα έριχνε κι ο ίδιος ο Αλλάχ.
Πατέρα...
Εγώ θα ρίξω τα τείχη.
Κι όταν θα είμαι σουλτάνος...
θα πάρω την Κωνσταντινούπολη.
ΜΙΑ ΠΡΩΤΟΤΥΠΗ ΣΕΙΡΑ ΤΟΥ NETFLIX
Η αρχή κάθε αυτοκρατορίας
έχει σφυρηλατηθεί από αίμα, ατσάλι, τύχη και κατακτήσεις.
Το 1453, ο Ρωμαίος αυτοκράτορας Κωνσταντίνος ΙΑ'
κι ο Οθωμανός σουλτάνος Μωάμεθ Β'
δίνουν επική μάχη για την Κωνσταντινούπολη.
Είκοσι τρεις στρατοί έχουν προσπαθήσει να πάρουν τη θρυλική πόλη.
Απέτυχαν όλοι.
Μέσα από το μακελειό, ένας ηγέτης θα αναδειχθεί νικητής
και θα αλλάξει την πορεία της ιστορίας για τα επόμενα 300 χρόνια.
Για να ανέλθει μια αυτοκρατορία, μια άλλη πρέπει να πέσει.
Θέλω τα κανόνια να ρίχνουν μέρα-νύχτα, μέχρις ότου οι Ρωμαίοι
να μας ικετεύουν.
Απρίλιος 1453.
Ο σουλτάνος Μωάμεθ ο Β' εξαπολύει τέτοια επίθεση στην Κωνσταντινούπολη...
που ο κόσμος δεν έχει ξαναδεί.
Η μεγαλύτερη συγκέντρωση κανονιών, γύρω στα 69 ή 70,
που είχαν δει ποτέ σε ένα μέρος.
Δεν είναι τα κανόνια που ξέρουμε από τον 18ο και τον 19ο αιώνα.
Είναι τεράστια κανόνια.
Θεέ μου.
Τα τείχη δεν θα αντέξουν μέχρι την ανατολή αν συνεχιστεί αυτό.
Δείξτε πίστη, άρχοντα Λουκά.
Όσο είναι μαζί μας το Άγιο Πνεύμα, θα είμαστε ασφαλείς.
Ο αυτοκράτορας Κωνσταντίνος βρίσκεται αντιμέτωπος
με τον στρατό των 80.000 του Μωάμεθ.
Το μνημειώδες καθήκον να κρατήσει τους Οθωμανούς έξω από την πόλη
πέφτει στους ώμους του Ιωάννη Ιουστινιάνη, ενός Γενουάτη μισθοφόρου.
Ο Ιουστινιάνης και οι άντρες του πρέπει να προστατεύσουν 22 χλμ. τειχών.
Ο αυτοκράτορας Θεοδόσιος ο Β' έχτισε τα τείχη κατά τον 5ο αιώνα.
Είναι από τα πιο δυνατά που έχουν χτιστεί.
Τα τείχη της Κωνσταντινούπολης
ήταν εκεί για περίπου 1.100 χρόνια.
Πρόκειται για αξιοσημείωτο κατόρθωμα στρατιωτικής μηχανικής.
Υπάρχουν πέντε ζώνες, μια εξωτερική τάφρος,
μετά, μια ανοιχτή περιοχή την οποία πρέπει να διασχίσουν,
ένα πεδίο θανάτου.
Υπάρχει το εξωτερικό τείχος, που έχει και πύργους,
άλλο ένα πεδίο θανάτου
και μετά τα εσωτερικά τείχη.
Όλο το σύστημα έχει βάθος 60 μέτρα.
Από τον πάτο της τάφρου μέχρι την κορυφή είναι περίπου 30 μέτρα ύψος.
Κανείς δεν τα είχε περάσει.
Ο Μωάμεθ κοιτάει την πόλη
και λέει "Έχει αυτά τα τεράστια τείχη που δεν έχει διαπεράσει κανείς.
Πώς θα τα ρίξουμε; Χρειαζόμαστε πυροβολικό.
Θέλω ένα κανόνι που θα μπορεί να τα ρίξει".
Αποφάσισε να κάνει επίθεση κατά μέτωπο.
Το βλέπει σαν πρόκληση.
Έτσι ήταν.
Αυτός ήταν ο χαρακτήρας του.
Το σχέδιο του Μωάμεθ είναι ένα μεσαιωνικό "σοκ και δέος",
ρίχνοντας τα τεράστια τείχη με μια σαρωτική καταιγίδα κανονιών.
Το βασικό όπλο της επίθεσης του Μωάμεθ
είναι ένα κανόνι οκτώ μέτρων, το επονομαζόμενο Βασιλική.
Φτιάχνουν ένα τεράστιο κανόνι.
Λέγεται ότι το τράβηξαν εκατοντάδες βόδια.
Μιλάμε για απίστευτες μεταλλουργικές ικανότητες.
Χάλκινα τοιχώματα πάχους 20 εκατοστών,
οβίδες μισού τόνου.
Έλιωσαν πολλές καμπάνες βαλκανικών εκκλησιών,
για να το φτιάξουν.
Οι Οθωμανοί ονομάζουν το κανόνι-μαμούθ "Αρκούδα"
και τα μικρότερα κανόνια "Αρκουδάκια".
Προσοχή με αυτό!
Το σούπερ-όπλο του Μωάμεθ θα το ζωντανέψει
ο Ούγγρος Ουρβανός, ειδικός στα κανόνια.
Πατέρα!
-Ναι. -Οι ρωγμές μεγαλώνουν.
Ήταν κανόνια με τεράστια ισχύ, μα έριχναν μία φορά στις τρεις ώρες.
Το πιο πιθανό είναι να σκάσουν επάνω σου.
Μετά από πολλές κανονιές, μπορεί να δημιουργηθούν ρωγμές,
και να ανατιναχτούν.
Είναι αρκετά βασικές κατασκευές.
Θα την αφήσουμε να ξεκουραστεί μετά από αυτό.
Πήγαινε.
-Έτοιμοι, κύριε. -Στείλτε την!
Τα κανόνια ρίχνουν μέρα και νύχτα...
βυθίζοντας την πόλη σε χάος.
Ο Ιουστινιάνης βρέθηκε αντιμέτωπος με κάτι στο οποίο δεν είχε εμπειρία.
Ένα κανόνι που μπορούσε να ρίξει τείχος.
Ο Ιουστινιάνης έβαλε τους άντρες του να στοιβάξουν τα συντρίμμια,
να ξαναφτιάξουν τα τείχη.
Αυτό λειτούργησε ακόμη καλύτερα από το αρχικό τείχος,
αφού τα χαλαρά τούβλα απορροφούν την ισχύ των κανονιών...
και πέφτουν πολύ πιο δύσκολα, Χρειάζεται πολύ περισσότερη ισχύ.
Μετά από έξι μέρες συνεχών βομβαρδισμών,
τα τείχη της Κωνσταντινούπολης έχουν χτυπηθεί, αλλά στέκονται ακόμη.
Τα κανόνια του σουλτάνου καθηλώνουν τους στρατιώτες του αυτοκράτορα.
Για να αντέξουν την επίθεση, χρειάζονται σχέδιο
που θα ωθήσει τους Οθωμανούς στην άμυνα.
Ο Ιουστινιάνης και οι Ιταλοί μισθοφόροι ετοιμάζονται για αντεπίθεση
ενάντια στον Μωάμεθ...
έξω από τα τείχη.
Ο Ιουστινιάνης έβγαινε και έκανε μικρές εφόδους.
Για να τους πιάνει απροετοίμαστους,
αλλά και να μην τους αφήνει να χαλαρώνουν.
Έτοιμοι, αδέρφια μου;
Για τον Θεό!
Για την αμοιβή!
Για εκείνη στην οποία θα γυρίσετε!
Ο Ιουστινιάνης είναι ειδικός στον αμυντικό πόλεμο.
Έπρεπε να επιλέξει ανάμεσα στην άμυνα των εξωτερικών τειχών
ή των εσωτερικών.
Επέλεξε τα εξωτερικά τείχη.
Ας τους δείξουμε τι κάνει ένας Γενουάτης μπάσταρδος με ξίφος.
Τα εξωτερικά τείχη ήταν αποστολή αυτοκτονίας,
επειδή εκεί χτυπούσαν τα κανόνια.
Έτσι πολεμούσαν οι Ιταλοί.
Είχαν κάποιον σε βαριά πανοπλία
περικυκλωμένο από στρατιώτες με βαλλίστρες.
Ήταν, για να κάνουμε μια σύγκριση, όπως ένα τανκ στον Β' Παγκόσμιο Πόλεμο.
Και μετά υπήρχε και το πεζικό, που έβρισκε καταφύγιο πίσω από το τανκ.
Περιμένετε!
Πυρ!
Ο Ιουστινιάνης έφερε μαζί του
έναν μεγάλο στρατό με 2.000 στρατιώτες,
επαγγελματίες στρατιώτες.
Έχουν εμπειρία.
Ανήκαν στους κοντοτιέρους, τους στρατηγούς των μισθοφόρων.
Το μένος...
και η αποτελεσματικότητα της επίθεσης
πιάνουν τους Οθωμανούς απροετοίμαστους.
Το πεδίο της μάχης γεμίζει με νεκρούς και ετοιμοθάνατους.
Οι Γενουάτες θα πληρώσουν το θάρρος τους με αίμα.
Γιατί καθυστερούμε, Ουρβανέ;
Γιατί δεν ρίχνει η Αρκούδα;
Ένα λεπτό ακόμη.
Δεν σε πλήρωσα για κάτι άχρηστο.
Υποσχέθηκες ότι τα κανόνια σου θα έριχναν τα τείχη.
Η κάννη κάνει ρωγμές.
Ο χαλκός δεν αντέχει όσο ήλπιζα.
Αν είχα μερικές μέρες...
Το θέλω έτοιμο να ρίξει αμέσως.
Κάνω ό,τι μπορώ, Πασά.
Αν είμαστε τυχεροί, ίσως να είναι έτοιμη το πρωί.
Ουρβανέ, αν είσαι τυχερός, θα το ετοιμάσεις αμέσως.
-Μα οι ρωγμές... -Τώρα.
Ο χρόνος περνάει.
Η κάθε μέρα φέρνει μια νέα απειλή
ότι οι εχθροί του Μωάμεθ από την Ανατολή και τη Δύση θα επιτεθούν.
Η σημαντικότερη απειλή είναι να στείλει ενισχύσεις ο πάπας.
Έτοιμη, κύριε.
Μη με εγκαταλείψεις, μεγάλη και υπέροχη μπάσταρδη.
Έτοιμος, Ουρβανέ;
Μάλιστα.
Κάντε πίσω, για την ασφάλειά σας.
Δείξε λίγη πίστη, Ουρβανέ.
Πυρ.
Όχι!
Μωάμεθ.
Κάτσε μαζί μου.
Έλα.
Τι έγινε, μαμά;
Ο πατέρας σου σε θέλει στην πρωτεύουσα.
Θα λείπω για καιρό;
Ναι.
Και τα πουλιά μου;
Θα έχεις άλλα στην πρωτεύουσα.
Εσύ θα έρθεις μαζί μου;
Θα ξαναϊδωθούμε σύντομα.
Δεν θέλω να πάω.
Από δω και στο εξής, τέρμα το κλάμα, Μωάμεθ.
Οι σουλτάνοι δεν κλαίνε.
Τώρα, πήγαινε.
-Μα, μαμά... -Πήγαινε!
Η μητέρα του ήταν μάλλον Βυζαντινή.
Δεν ξέρουμε ποια ήταν. Το κράτησε μυστικό μέχρι τον τάφο του.
Τη φώναζε πάντα Χατούν.
"Η Κυρία".
Όμως, δεν ξέρουμε ποια ήταν.
ΑΔΡΙΑΝΟΥΠΟΛΗ ΟΘΩΜΑΝΙΚΗ ΠΡΩΤΕΥΟΥΣΑ
Ο Μωάμεθ φτάνει στην πρωτεύουσα χωρίς φίλους ή οικογένεια,
εκτός από τον πατέρα του, τον σουλτάνο.
Η μητριά του, η Μάρα Μπράνκοβιτς, μια Σέρβα πριγκίπισσα,
είναι η τρίτη σύζυγος του Μουράτ, μα δεν έχει δικά της παιδιά.
Στο πρόσωπο του νεαρού πρίγκιπα, βρίσκει μια αδερφή ψυχή.
Ο Μωάμεθ είχε προβλήματα με τον πατέρα του.
Η Μάρα μάλλον τον πήρε υπό την προστασία της.
Την αποκαλούσε πάντα "μητέρα".
Μεγάλωσες...
από την τελευταία φορά.
Με θυμάσαι;
Απάντησέ του.
Ο μεγαλύτερος αδερφός σου, ο πρίγκιπας Αλί...
πέθανε.
Γνωρίζεις τι σημαίνει αυτό;
Μικρέ.
Κοίταξέ με.
Ο Μωάμεθ μεγάλωσε σε πολύ κρύο περιβάλλον.
Τώρα, έλα...
φίλα μου το χέρι.
Δεν ήσουν σίγουρος για την επιβίωσή σου.
Ο Αχμέτ, ο μεγαλύτερος, τον περνούσε 12 χρόνια.
Πέθανε, και μετά ο Αλί στραγγαλίστηκε μυστηριωδώς,
οπότε, ουσιαστικά, έμεινε μόνο ο Μωάμεθ.
Θα πάρεις τη θέση του ως κυβερνήτης της Αμάσειας.
Εκεί θα εκπαιδευτείς και θα μάθεις να είσαι ηγέτης.
Σουλτάνος.
Δεν υπάρχει άλλος χρόνος για παιδικά παιχνίδια, πρίγκιπα.
Ο Χαλίλ Πασάς θα με ενημερώνει για την πρόοδό σου.
Στην ηλικία των 12, ο Μωάμεθ μιλάει άπταιστα πέντε γλώσσες
και έχει ως πρότυπο τον Μέγα Αλέξανδρο.
Καυχιέται ότι, μια μέρα, θα πάρει την Κωνσταντινούπολη.
Από μικρή ηλικία, ο φιλόδοξος, νεαρός διάδοχος
συγκρούεται με τον μεγάλο βεζίρη.
Ήταν αρκετά απείθαρχο παιδί, έτρωγε συχνά ξύλο.
Ξανά!
Πρέπει να του μάθουμε ταπεινοφροσύνη...
για το καλό του.
Τι κάνεις, πρίγκιπα;
Ό,τι θέλω.
Πρίγκιπας είμαι.
Τα τραύματα θα επουλωθούν.
Το μάθημα θα μείνει.
Μάλιστα, Πασά.
Θα μείνει.
Το μάθημα θα μείνει.
ΑΔΡΙΑΝΟΥΠΟΛΗ, 1444 9 ΧΡΟΝΙΑ ΠΡΙΝ ΑΠΟ ΤΗΝ ΠΟΛΙΟΡΚΙΑ
Προτού κλείσει τα 13, ο πατέρας του αποφασίζει να αποσυρθεί,
αφήνοντας τον Μωάμεθ στον θρόνο.
Ο νεαρότερος σουλτάνος στην ιστορία της Οθωμανικής Αυτοκρατορίας.
Ο Μωάμεθ είναι τώρα εμίρης,
σουλτάνος των Οθωμανών...
και έχει...
όλη την οθωμανική δύναμη στα χέρια του.
Αυτό δημιουργεί αμέσως προβλήματα, αφού ο βεζίρης της περιόδου,
ο Τσανταρλή Χαλίλ Πασάς, έχει πολλές αμφιβολίες.
Με τον Μωάμεθ σε τέτοια ηλικία,
θα μπορούσαν να χάσουν τα πάντα.
Πασάδες.
Πού ήσασταν; Έχουμε πολλά να κάνουμε.
Τι εννοείτε, σουλτάνε;
Το συμβούλιό μας.
Ο πατέρας μου έβαλε τα θεμέλια της αυτοκρατορίας μας.
Και τώρα,
θα κάνω το επόμενο βήμα.
Θα πάρω την Κωνσταντινούπολη.
Δεν με ακούσατε;
Ο Αλέξανδρος έκανε την πρώτη του κατάκτηση στα 20,
η δική μου θα γίνει τώρα.
Σουλτάνε, οι Ρωμαίοι είναι υπό έλεγχο,
μα τα προβλήματα στην Ανατολή είναι πολύ σοβαρά.
Και στη Δύση, ο Ουνιάδης και οι Ούγγροι,
συγκεντρώνουν στρατό στα σύνορά μας.
Πιθανόν να ακολουθήσουν σταυροφορίες.
Θα θέλουν να σας δοκιμάσουν.
Θα τους συντρίψω όλους.
Χρειάζεστε τους γενίτσαρους. Περιμένουν ακόμη βασιλικό δώρο.
Απαιτούν μεγαλύτερη αμοιβή.
Η Κωνσταντινούπολη έχει υπεραρκετό χρυσάφι...
για αυτούς τους άπληστους αλήτες.
Ίσως να συμβουλευτούμε τον πατέρα σας, προτού πάρουμε αποφάσεις.
Κάντε ό,τι πρέπει...
ή θα βρω άλλους βεζίρηδες να το κάνουν.
ΝΟΤΙΟΔΥΤΙΚΗ ΜΙΚΡΑ ΑΣΙΑ
Οι Ούγγροι μάλλον ετοιμάζουν νέα σταυροφορία.
Οι γενίτσαροι έχουν θυμώσει, Πασά.
Γιατί πάλι;
Δεν εμπιστεύονται τον νεαρό σουλτάνο.
Και, ειλικρινά, είναι...
παρορμητικός ενίοτε.
Ο κάθε σουλτάνος...
όποιος έχει πάρει τον θρόνο...
χρειάστηκε χρόνο.
Ο Μωάμεθ είναι μικρός, Χαλίλ Πασά.
Θέλει χρόνο.
Ακριβώς, για αυτό και σας διαβεβαιώ.
Οι βεζίρηδες ψάχνουμε μια συνετή λύση.
Πώς να μείνω ήσυχος με τόσο απρόβλεπτο γιο;
Είναι ισχυρογνώμων.
Μα, Θεού θέλοντος, η καθοδήγησή μου θα βοηθήσει με τα πιο...
απερίσκεπτα σχέδιά του.
Σχέδια;
Για την Κωνσταντινούπολη.
Να μου ετοιμάσουν πλούσιο γεύμα.
Σουλτάνε.
Έχετε επισκέπτη.
Πατέρα;
Δεν με ενημέρωσαν.
Ζήτησα πολλά από σένα.
Δεν καταλαβαίνω.
Έλα.
Ήρθα...
για να αναλάβω ξανά τον θρόνο.
-Όχι, πατέρα... -Μέχρι να μεγαλώσεις κι άλλο.
Κυβέρνησα συνετά. Πείτε του, Πασά!
Οι σταυροφόροι είναι σχεδόν στην πόρτα μας.
Δεν έχεις δει μάχες ακόμη.
Δεν θα σε αφήσω με τον Ουνιάδη και τους Ούγγρους.
Πώς μπόρεσες;
Θα έχεις τον θρόνο όταν θα είσαι έτοιμος.
Προδότη! Εσύ το έκανες αυτό! Θα σου κόψω το κεφάλι!
Αρκετά!
Πώς τολμάς να μιλάς έτσι στους βεζίρηδές μου;
Ζήτα συγγνώμη.
Μη δοκιμάζεις άλλο την υπομονή μου.
Σε παρακαλώ, Μωάμεθ.
Πασάδες...
ζητώ συγγνώμη για ό,τι είπα.
Άφησέ μας.
Ας μπούμε στη θέση του Μωάμεθ.
Ανεβαίνει στον θρόνο
και γίνεται κυβερνήτης του κράτους.
Και μετά του λένε,
μετά από τόσο μικρή περίοδο,
ότι του παίρνουν αυτήν τη δύναμη.
Και μάλιστα, κάποιος που συσχέτιζε με τον πατέρα του,
ο Τσανταρλή Χαλίλ, του πήρε αυτήν τη δύναμη.
Αυτό θα γέννησε μεγάλο μίσος.
Θα γίνει πάλι δικός σου.
Με πρόδωσαν.
Όλοι τους.
Μάθε από αυτό...
και σου υπόσχομαι, θα έχεις ξανά τον θρόνο.
Σουλτάνε!
Μωάμεθ!
Ξύπνα!
Η αποτυχημένη πολιορκία του πατέρα του Μωάμεθ
τράβηξε τρεις ολόκληρους μήνες.
Κάθε μέρα που περνάει, βλέπει τις πιθανότητές του να νικήσει
να χάνονται αργά αργά.
Μέσα στην πόλη, ο Ιουστινιάνης και οι άντρες του φτιάχνουν τα τείχη
και φροντίζουν τους τραυματίες.
Κράτα αυτό.
Αρχόντισσα Θάμαρ;
Άρχοντα Ιουστινιάνη.
Δεν περίμενα να δω μια αρχόντισσα σε τέτοιο μέρος.
Έχω το ίδιο καθήκον με όλους για την πόλη μου.
Αυτοί οι άντρες ρίσκαραν τη ζωή τους για εμάς.
Πιστεύω ότι η παρηγοριά σου θα απάλυνε τον χειρότερο πόνο.
Ξεκουράσου λίγο.
Καληνύχτα.
Στις πολιορκίες,
πιστεύουμε ότι οι συνθήκες είναι πιο σκληρές για τους πολιορκούμενους,
μα ο στρατός που πολιορκεί πιέζεται επίσης.
Ο Μωάμεθ έχει κι άλλα προβλήματα, επειδή είναι νέος στον θρόνο
κι ο κόσμος δεν είναι ακόμη σίγουρος για εκείνον.
Οπότε, πρέπει να κινηθεί γρήγορα.
Θέλει να μπει σχεδόν όσο οι Βυζαντινοί θέλουν να τον εμποδίσουν να μπει.
Πασάδες.
Χτυπούμε τα τείχη σχεδόν δύο εβδομάδες τώρα.
Τα κανόνια μας διέλυσαν τα τείχη της Κωνσταντινούπολης,
μα αυτό δεν έχει σημασία αν δεν τα διαβούμε.
Ώρα να κάνουμε την κίνησή μας.
Σουλτάνε, είναι νωρίς ακόμη.
Πρέπει να τους αποδυναμώσουμε κι άλλο, προτού στείλουμε στρατό.
Συνιστώ περισσότερη υπομονή.
Δεν υπάρχει εγγύηση επιτυχίας της πολιορκίας.
Στους Οθωμανούς δεν αρέσουν οι αργές επιχειρήσεις.
Θέλουν να κινούνται γρήγορα, να μπαίνουν,
να νικούν και να προχωρούν.
Ζαγανέ Πασά.
Οι άντρες είναι έτοιμοι.
Αρκεί η εντολή σας.
Απόψε να αναπαυθούν όλοι...
και να είναι έτοιμοι για μάχη.
Αύριο θα πάρουμε την πόλη.
Κάνει τα πάντα για αυτήν την πολιορκία.
Η 13η μέρα της πολιορκίας ξημερώνει για τους Οθωμανούς.
Ο Μωάμεθ και οι στρατηγοί του παρατηρούν την άμυνα των Ρωμαίων
και τελειοποιούν σχέδια για την επίθεσή τους.
Η επίθεση θα γίνει υπό το πέπλο της νύχτας.
Ο Μωάμεθ ήταν πάντα ακλόνητος
και είχε πει ότι θα θυσίαζε και τη ζωή του αν χρειαζόταν,
αλλά την πόλη θα την έπαιρνε.
Κι αν ξέρουμε κάτι για τον Μωάμεθ, είναι ότι είναι σίγουρα πεισματάρης
και εκδικητικός.
Ισχυρογνώμων και έξυπνος.
Απόψε...
θα πάρουμε το Κόκκινο Μήλο.
Είμαστε γαζήδες,
ιεροί πολεμιστές, διάδοχοι του Οσμάν.
Οι πρόγονοί μας πολέμησαν και πέθαναν σε αυτά τα τείχη.
Όμως τώρα, είμαστε ενωμένοι στον σκοπό μας να πάρουμε εκδίκηση.
Όλα δείχνουν ότι ήταν φοβερός ρήτορας.
Ως επικεφαλής, ο Μωάμεθ καταλάβαινε, πρώτον, τους άντρες του.
Δεύτερον, καταλάβαινε τον εχθρό
και προχωρούσε αναλόγως.
Αν οι άντρες του δίσταζαν,
έβρισκε τρόπους να τους ενθαρρύνει.
Η εποχή των απίστων και των Ρωμαίων πέρασε!
Πλησιάζει μια νέα εποχή!
Και ξεκινάει απόψε!
Ο Αλλάχ είναι μεγάλος!
Τώρα μπορούμε να παραδοθούμε.
Ο σουλτάνος θα δείξει έλεος.
Μη μου ζητάς να είμαι ο τελευταίος αυτοκράτορας.
Ένας νεκρός αυτοκράτορας δεν βοηθάει.
Ζωντανοί, θα γυρίσουμε να πάρουμε την πόλη με στρατό,
όχι με Ιταλούς μισθοφόρους.
Οι ευγενείς θα συμφωνήσουν.
Ας προσευχηθούμε να μας φυλάει η Παναγία.
Ο πόλεμος των Οθωμανών γινόταν σε πολλά επίπεδα,
σίγουρα και σε κάποιο ψυχολογικό.
Οι τακτικές εκφοβισμού ήταν συνήθεις στις πολιορκίες τους.
Άναβαν φωτιές στην πρώτη γραμμή.
Έβλεπες μόνο ένα δαχτυλίδι φωτιάς.
Είχαν και στρατιωτική μουσική.
Ένα τείχος ήχου,
δημιουργούσαν ένα εντυπωσιακό τείχος ήχου.
Οι Οθωμανοί υπερείχαν αριθμητικά δέκα προς έναν.
Οι Ιταλοί μισθοφόροι χρειάζονταν πονηριά και στρατηγική.
Αναμφίβολα, ο Ιουστινιάνης ήξερε να υπερασπίζεται μια πόλη.
Ήταν ειδικός, πολύ θαρραλέος και ακούραστος.
Έδωσε μια μεγάλη δόση σιγουριάς στην άμυνα της πόλης.
Θα τους βρούμε στην τάφρο.
Είναι η πρώτη γραμμή μας.
Κάτι πολύ σημαντικό στις πολιορκίες είναι η διάσχιση της τάφρου,
που είναι αρκετά βαθιά.
Οι εχθροί έκαναν μεγάλη προσπάθεια να γεμίσουν την τάφρο.
Δεν πρέπει να φτάσουν τα τείχη,
αλλιώς είμαστε σίγουρα χαμένοι.
Απόψε...
θα ζήσουμε ή θα πεθάνουμε στην τάφρο!
Ο Ιουστινιάνης ήταν σίγουρα εμβληματική φιγούρα για τους υπόλοιπους,
οι οποίοι ακολουθούσαν το βήμα του.
Ο Κωνσταντίνος τού έδωσε τον έλεγχο της βασικής ζώνης,
του κέντρου του τείχους, καθώς και την οργάνωση της άμυνας.
Πυρ!
Καλυφθείτε!
Οι γενίτσαροι του Μωάμεθ ηγούνται της οθωμανικής επίθεσης.
Οι γενίτσαροι ήταν η πιο ικανή δύναμη των Βαλκανίων τότε.
Ήταν καλά εξοπλισμένοι και είχαν καλές πανοπλίες.
Είχαν άλλες τακτικές.
Επίθεση!
Οι γενίτσαροι φορούν ελαφρύ αλυσόπλεκτο θώρακα
και βασίζονται σε ταχύτητα και ακρίβεια.
Οι Ιταλοί πολεμούν με βαριά πανοπλία και μεγάλες σπάθες.
Οι γενίτσαροι είχαν δόρατα και τόξα.
Σε μια πολιορκία πρέπει να δεχτείς μερικά χτυπήματα.
Αυτό δεν συμφωνεί απαραίτητα με την τακτική των Οθωμανών.
Σε αυτό το ανθρώπινο κύμα θανάτου και καταστροφής
εκατοντάδες Οθωμανοί πέφτουν νεκροί.
Οι Τούρκοι μπαίνουν. Ο Ιουστινιάνης τούς αποκρούει όλους.
Αν πιστέψουμε τις ρωμαϊκές πηγές, δεν έχασαν ούτε έναν.
Ο Ιουστινιάνης και οι Ρωμαίοι
απέκρουσαν για άλλη μία φορά την οθωμανική επίθεση.
Η ήττα είναι ολέθρια για τον Μωάμεθ.
Με κάθε μέρα που περνάει,
οι πιθανότητες να πάρουν την πόλη μειώνονται δραματικά.
Η πολιορκία του Μωάμεθ πρέπει να είναι γρήγορη για τρεις λόγους.
Πρώτον, πρέπει να αποτελειώσει γρήγορα την πόλη,
για να μη χάσει χιλιάδες άντρες.
Δεύτερον, υπήρχε διαμάχη
με τον Τσανταρλή Χαλίλ Πασά, τον μεγάλο βεζίρη,
ο οποίος ήθελε το τέλος της πολιορκίας.
Τρίτον, αν η πολιορκία συνέχιζε για πολύ, θα κατέφθαναν ενισχύσεις
από τη Δύση.
Τα τείχη της αρχαίας πόλης άντεξαν άλλη μία μέρα.
Ο Ιωάννης Ιουστινιάνης Λόγγο αποδεικνύεται ο πιο απαραίτητος άντρας
στην υπεράσπιση της Κωνσταντινούπολης.
Σουλτάνε.
Μήνυμα από τα Νησιά του Αιγαίου.
Διάβασέ το.
Είδαν στόλο Γενουατών στον Ελλήσποντο.
Κατευθυνόταν προς την Κωνσταντινούπολη, με άντρες και προμήθειες.
Άφησέ με.
Υποτιτλισμός: Νίκος Σταματουλάκης